CELEX: 52014PC0552
Language: lt
Date: 2014-09-03
Title: Pasiūlymas TARYBOS REGLAMENTAS kuriuo nustatomos 2015 m. tam tikrų žuvų išteklių ir žuvų išteklių grupių žvejybos Baltijos jūroje galimybės

|
			
		
		
		52014PC0552
		
			Pasiūlymas TARYBOS REGLAMENTAS kuriuo nustatomos 2015 m. tam tikrų žuvų išteklių ir žuvų išteklių grupių žvejybos Baltijos jūroje galimybės /* COM/2014/0552 final - 2014/0254 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
·      Pasiūlymo pagrindas ir tikslai
Pagal 2013 m. gruodžio 11 d.
Reglamentą (ES) Nr. 1380/2013 dėl bendros žuvininkystės
politikos gyvieji jūrų biologiniai ištekliai naudojami taip, kad
atkurti ir išlaikyti žvejojamų rūšių populiacijų dydžiai
viršytų dydžius, kuriais gali būti užtikrintas didžiausias galimas
tausios žvejybos laimikis. Svarbi priemonė siekiant šio tikslo yra
kiekvienais metais nustatomos žvejybos galimybės, t. y. bendri
leidžiami sužvejoti kiekiai (BLSK), kvotos ir žvejybos pastangų
apribojimai.
Šio pasiūlymo tikslas − nustatyti
2015 m. valstybių narių komerciškai svarbiausių Baltijos
jūros žuvų išteklių žvejybos galimybes. Siekiant supaprastinti
su metiniu BLSK ir kvotomis susijusius sprendimus ir siekiant, kad jie
būtų aiškesni, nuo 2006 m. žvejybos Baltijos jūroje
galimybės nustatomos atskiru reglamentu.
·      Bendrosios aplinkybės
Tarptautinė jūrų
tyrinėjimo taryba (ICES) ir Žuvininkystės mokslo, technikos ir
ekonomikos komitetas (ŽMTEK) atitinkamai 2014 m. gegužės mėn. ir
2014 m. birželio mėn. pateikė mokslines rekomendacijas dėl
Baltijos jūros išteklių 2015 m.
Pasiūlymą sudaro du su žvejybos
galimybėmis susiję skyriai, svarbūs žvejybos valdymui Baltijos
jūroje 2015 m.: viename skyriuje nustatomi BLSK ir kvotos, o antrame
– žvejybos laivų veiklos ribos (dienų jūroje skaičius) ir
taip apribojamos žvejybos pastangos.
·      Pasiūlymo srityje galiojančios nuostatos
Žvejybos galimybės ir jų paskirstymo
valstybėms narėms tvarka reglamentuojami kasmet. Naujausias
teisės aktas – 2013 m. lapkričio 19 d. Tarybos reglamentas
(ES) Nr. 1180/2013, kuriuo nustatomos 2014 m. tam tikrų
žuvų išteklių ir žuvų išteklių grupių žvejybos
Baltijos jūroje galimybės.
2005 m. gruodžio 21 d. Tarybos
reglamentas (EB) Nr. 2187/2005 dėl žuvų išteklių apsaugos
techninėmis priemonėmis Baltijos jūroje, Beltų ir Zundo
sąsiauriuose, iš dalies keičiantis Reglamentą (EB)
Nr. 1434/98 ir panaikinantis Reglamentą (EB) Nr. 88/98, taip pat
svarbus žvejybai Baltijos jūroje valdyti.
2007 m. rugsėjo 18 d. Tarybos
reglamente (EB) Nr. 1098/2007, nustatančiame Baltijos jūros
menkių išteklių ir jų žvejybos būdų daugiametį
planą bei iš dalies keičiančiame Reglamentą (EEB)
Nr. 2847/93 ir panaikinančiame Reglamentą (EB) Nr. 779/97,
apibūdintos kontrolės ir stebėsenos priemonės, būtinos
atitinkamiems menkių ištekliams atkurti. Be to, jame išdėstyti
vakarinės ir rytinės dalies menkių išteklių BLSK ir
susijusių žvejybos pastangų apribojimų nustatymo taisyklės.
·      Derėjimas su kitomis ES politikos sritimis ir tikslais
Siūlomos priemonės atitinka bendros
žuvininkystės politikos tikslus bei taisykles ir yra suderinamos su
Sąjungos darnaus vystymosi politika.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
·      Tiriamųjų duomenų rinkimas ir naudojimas
Pagrindinės organizacijos ir (arba)
ekspertai, su kuriais konsultuotasi
Konsultuotasi su šiomis mokslinėmis
organizacijomis: Tarptautine jūrų tyrinėjimo taryba (ICES) ir
Žuvininkystės mokslo, technikos ir ekonomikos komitetu (ŽMTEK).
Sąjunga kasmet prašo ICES ir ŽMTEK
pateikti mokslines rekomendacijas dėl svarbių žuvų išteklių
būklės. Pateikiamos rekomendacijos dėl visų Baltijos
jūros žuvų išteklių, kuriems siūloma nustatyti BLSK.
·      Konsultacijos su suinteresuotosiomis šalimis
Su Baltijos jūros patariamąja taryba
(BJPT) konsultuotasi 2014 m. birželio mėn. vykusiame tos tarybos
bendros priedugnio ir pelaginių rūšių žuvų žvejybos darbo
grupės posėdyje, remiantis ICES atliktu žuvų išteklių
vertinimu. Pasiūlymą moksliškai pagrindė ICES ir ŽMTEK.
Pasiūlyme išsamiai apsvarstytos pareikštos preliminarios nuomonės
dėl visų susijusių žuvų išteklių ir į jas
atsižvelgta, nepažeidžiant galiojančios politikos ir nepabloginant
pažeidžiamų išteklių būklės. Mokslinės rekomendacijos
dėl sužvejojamo kiekio apribojimo aptartos ir BALTFISH forume. 
·      Poveikio vertinimas
2015 m. tonomis išreikštos žvejybos
Baltijos jūroje galimybės bus 12 % didesnės, palyginti su
2014 m., ir sieks apie 629 000 tonų[1]. Skaičiuojant
pagal išteklius, padidėjo keturių silkių išteklių BLSK
(vidutiniškai 31 %), o sumažėjo vakarinės dalies menkių
išteklių (48 %), šprotų (17 %) ir dviejų lašišų
išteklių (15 %) BLSK, vertinant vienetais.
Remiantis 2012 m. vidutinėmis
iškrautų žuvų kainomis aštuoniose Baltijos jūros regiono šalyse[2], 2015 m.
silkių išteklių žvejybos galimybių vertė padidės
beveik 80 mln. EUR iki bendros 164 mln. EUR vertės. Labiausiai
sumažėjo vakarinės dalies menkių BLSK vertė, t. y. nuo
32 mln. EUR 2014 m. iki 14 mln. EUR 2015 m. Tačiau
atsižvelgiant į tai, kad 2013 m. buvo išnaudota tik 60 % menkių
kvotos ir darant prielaidą, kad sužvejojamų žuvų kiekis išliks
toks 2014 ir 2015 m., kvotos vertės sumažinimas bus ne toks
reikšmingas. 
Pasiūlymas yra ne tik trumpalaikis
sprendimas, bet ir dalis per ilgesnį laikotarpį įgyvendintino
metodo, kurį taikant žvejybos mastas laipsniškai mažinamas tol, kol bus
užtikrintas ilgalaikis tausus žvejybos lygis, ir toks išlaikomas. Todėl,
taikant su pasiūlymu suderintą metodą, per vidutinį arba
ilgą laikotarpį būtų užtikrintos stabilios žvejybos
pastangos ir didesnės kvotos. Tikimasi, kad ilgalaikis metodo poveikis bus
tausesnė žvejybos veikla ir didesnis iškraunamų žuvų kiekis.
3.           TEISINIAI PASIŪLYMO
ASPEKTAI
·      Siūlomų veiksmų santrauka
Pasiūlymu siekiama nustatyti ES žvejybos
rajonuose taikytinus sužvejojamo kiekio apribojimus, kad būtų
pasiektas bendros žuvininkystės politikos tikslas – užtikrinti, kad
gyvieji jūrų biologiniai ištekliai būtų naudojami taip, kad
atkurti ir išlaikyti žvejojamų rūšių populiacijų dydžiai
viršytų dydžius, kuriais gali būti užtikrintas didžiausias galimas
tausios žvejybos laimikis.
·      Teisinis pagrindas
Sutarties dėl Europos Sąjungos
veikimo (SESV) 43 straipsnio 3 dalis.
·      Subsidiarumo principas
Pasiūlymas priklauso išimtinei
Sąjungos kompetencijai, kaip nurodyta SESV 3 straipsnio 1 dalies d punkte.
Todėl subsidiarumo principas netaikomas.
·      Proporcingumo principas
Pasiūlymas atitinka proporcingumo
principą dėl toliau nurodytų priežasčių.
Bendra žuvininkystės politika yra bendra
politika. Pagal SESV 43 straipsnio 3 dalį Taryba patvirtina priemones
dėl žvejybos galimybių nustatymo ir skyrimo.
Šiuo Tarybos reglamentu valstybėms
narėms skiriamos žvejybos galimybės. Atsižvelgiant į Reglamento
(ES) Nr. 1380/2013 16 straipsnio 6 ir 7 dalis ir į 17 straipsnį,
valstybės narės gali savo nuožiūra paskirstyti tokias galimybes
regionams arba veiklos vykdytojams laikydamosi minėtuose straipsniuose
nustatytų kriterijų. Taigi valstybės narės gali pasirinkti
joms tinkamą socialinį ir (arba) ekonominį paskirtų žvejybos
galimybių naudojimo modelį.
Pasiūlymas papildomo finansinio poveikio
valstybėms narėms neturi. Taryba šį reglamentą priima
kasmet; viešos bei privačios priemonės jam įgyvendinti jau
parengtos.
·      Pasirinkta priemonė
Siūloma priemonė – reglamentas.
Tai žvejybos valdymo pasiūlymas,
parengtas remiantis SESV 43 straipsnio 3 dalimi.
4.           POVEIKIS BIUDŽETUI
Pasiūlymas ES biudžetui poveikio neturi.
5.           PAPILDOMA INFORMACIJA
·      Supaprastinimas
Pasiūlymu toliau teikiamos galimybės
paprastinti valdžios institucijų (ES ar nacionalinių) administracines
procedūras, nes jame yra nuostatų, panašių į 2014 m.
reglamento dėl žvejybos galimybių Baltijos jūroje nuostatas.
·      Peržiūros, persvarstymo, laikino galiojimo sąlyga
Pasiūlymas teikiamas dėl
2015 m. metinio reglamento, todėl jame persvarstymo sąlygos
nėra.
·      Išsamus paaiškinimas
Šiuo pasiūlymu nustatomos valstybių
narių tam tikrų žuvų išteklių arba išteklių
grupių žvejybos Baltijos jūroje 2015 m. galimybės. 
Įpareigojimas iškrauti vykdant tam
tikrų rūšių žuvų išteklių žvejybą sužvejotą
laimikį pradedamas taikyti nuo 2015 m. sausio 1 d. Baltijos
jūroje ši žvejyba apima išteklius, kuriems taikomi šiame reglamente
nustatyti BLSK ir kvotos, būtent: mažas pelagines žuvis (silkių ir
šprotų išteklius), lašišas (lašišų išteklius) ir menkes (menkių išteklius),
t. y. žuvų rūšis, pagal kurias nustatoma žvejybos rūšis. Visų
rūšių sužvejotoms žuvims, pagal kurias nėra nustatoma žvejybos
rūšis, tačiau kurioms taikomi BLSK, pvz., jūrinėms
plekšnėms, Baltijos jūroje įpareigojimas iškrauti laimikį
bus taikomas nuo 2017 m. sausio 1 d. Pradėjus taikyti
įpareigojimą iškrauti laimikį, pagal Reglamento (ES) Nr.
1380/2013 16 straipsnio 2 dalį siūlomos žvejybos galimybės
atspindi perėjimą nuo to, kad atsižvelgiama nebe į
iškraunamą kiekį, o į sužvejotą kiekį. Tai daroma
remiantis moksline rekomendacija dėl žuvų išteklių tam
tikrų rūšių žvejybos atveju, kaip nurodyta Reglamento (ES) Nr.
1380/2013 15 straipsnio 1 dalyje.
Žvejybos galimybes taip pat reikėtų
nustatyti vadovaujantis 16 straipsnio 1 dalimis (kur nurodytas santykinio
stabilumo principas) ir 16 straipsnio 4 dalimi (kur nurodyti bendros
žuvininkystės politikos tikslai ir daugiamečiuose planuose numatytos
taisyklės).
Siūlomi kiekiai grindžiami
dabartinėmis mokslinėmis rekomendacijomis ir konsultacijomis su BJPT.
Kai reikėjo, siekiant nustatyti bendrai su Rusijos Federacija
naudojamų išteklių ES kvotas, atitinkami šių išteklių
kiekiai buvo išskaičiuoti iš siūlomų BLSK, kuriuos rekomendavo
ICES.
Atsižvelgiant į Komisijos ketinimus
užtikrinti tausų žuvininkystės išteklių naudojimą laikantis
Sąjungos politikos bei tarptautinių įsipareigojimų ir tuo
pačiu išlaikyti stabilias žvejybos galimybes, metiniai BLSK skirtumai kiek
įmanoma apriboti, atsižvelgiant į atitinkamų išteklių
būklę.
Valstybėms narėms skirti BLSK ir
kvotos pateikti reglamento I priede.
Visi penki Baltijos jūros pelaginių
žuvų ištekliai (keturi silkių ištekliai ir vienas šprotų
išteklius) ir vakarinės dalies menkių ištekliai 2015 m. turi
būti žvejojami užtikrinant didžiausio galimo tausios žvejybos laimikio
lygį, todėl siūlomi BLSK atitinka didžiausio galimo tausios
žvejybos laimikio mirtingumą dėl žvejybos. Suomijos įlankos
lašišų ir jūrinių plekšnių BLSK atitinka ICES sukurtą
metodą, kuris taikomas ištekliams, apie kuriuos trūksta duomenų.
Pagrindinio baseino lašišų išteklių BLSK atitinka daugiamečiame
Baltijos lašišų išteklių plane (COM(2011) 470 galutinis)
nustatytą žvejybos kontrolės taisyklę. ICES[3] dar patikslins
rekomendaciją dėl rytinės dalies menkių išteklių ir
jų BLSK.
Vertinant retrospektyviai, vakarinės
dalies menkių išteklių faktinis mirtingumas dėl žvejybos buvo
didesnis, negu Baltijos jūros menkių išteklių daugiamečiame
plane nurodytas tikslas, ir pagal daugiamečio plano 6 straipsnį jis
turėtų būti sumažintas 10 %. Tačiau ICES nemano, kad
toks sumažinimas yra prevencinis, todėl savo rekomendacijoje nurodo
didesnį sumažinimą, kuris grindžiamas didžiausio galimo tausios
žvejybos laimikio principu. Pagal daugiamečio plano 7 straipsnį
Taryba gali priimti BLSK, kuris yra mažesnis negu BLSK, nustatytas taikant 6 straipsnį.
Kalbant apie žvejybos pastangas, taikyti tokios nukrypti leidžiančios
nuostatos negalima, todėl pagal 8 straipsnio 4 dalį dienų
jūroje skaičius turi būti sumažintas 10 %.
Pasikeitus rytinės dalies menkių
išteklių biologijai, ICES nepateikė šių išteklių
biologinių atskaitos taškų, t. y. faktinio mirtingumo dėl
žvejybos. Planas parengtas remiantis prielaida, kad menkių išteklių
augimas išliks stabilus, o taip nebėra. Kaip pripažįsta ICES,
pastaraisiais metais rytinės dalies menkių išteklių augimas
dramatiškai sulėtėjo ir biologinių atskaitos taškų
nustatyti nebegalima. Todėl, ICES manymu, Baltijos jūros menkių
išteklių daugiamečio plano negalima naudoti ruošiant
rekomendaciją dėl rytinės dalies menkių išteklių;
vietoj to ICES rekomenduoja, kad BLSK būtų grindžiamas trūkstant
duomenų taikomu metodu. Dėl šių priežasčių
daugiamečio plano 6, 7 ir 8 straipsnių 2015 m. negalima taikyti
rytinės dalies menkių ištekliams, nes plane pateiktos BLSK ir
pastangų nustatymo taisyklės grindžiamos šiais atskaitos taškais.
Todėl, kol nepateiktas naujo Baltijos jūros išteklių
daugiamečio plano pasiūlymas, siekiant išvengti rytinės dalies
menkių išteklių pereikvojimo dėl nenustatytų BLSK, pagal
plano 5 straipsnio 1 dalį ir Sutarties 43 straipsnio 3 dalį tikslinga
nustatyti žvejybos galimybes remiantis ICES sukurtu metodu.
Tarybos reglamente (EB) Nr. 847/96 nustatytos
BLSK kasmetinio valdymo papildomos sąlygos, įskaitant nuostatas
dėl lankstumo pagal 3 ir 4 straipsnius atitinkamai dėl išteklių,
kuriems taikomas prevencinis ir mokslinėmis rekomendacijomis
pagrįstas BLSK. Pagal to reglamento 2 straipsnį nustatydama BLSK,
Taryba sprendžia dėl išteklių, kuriems, visų pirma atsižvelgiant
į biologinę išteklių būklę, 3 ir 4 straipsniai
netaikomi. Neseniai visiems ištekliams, kuriems pagal Reglamento (ES)
Nr. 1380/2013 15 straipsnio 9 dalį taikomas įpareigojimas
iškrauti laimikį, pradėta taikyti lankstumo priemonė. Todėl
siekiant išvengti pernelyg didelio lankstumo, kuris pažeistų racionalaus
ir atsakingo gyvųjų jūrų biologinių išteklių
naudojimo principą ir kliudytų pasiekti bendros žuvininkystės
politikos tikslus, reikėtų patikslinti, kad Reglamento (EB) Nr.
847/96 3 ir 4 straipsniai taikomi tik jei valstybė narė nesinaudoja
Reglamento (ES) Nr. 1380/2013 15 straipsnio 9 dalyje numatytomis metų
sandūros lankstumo priemonėmis. 
2014/0254 (NLE)
Pasiūlymas
TARYBOS REGLAMENTAS
kuriuo nustatomos 2015 m. tam tikrų
žuvų išteklių ir žuvų išteklių grupių žvejybos
Baltijos jūroje galimybės
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 43 straipsnio 3 dalį,
atsižvelgdama į Europos Komisijos
pasiūlymą,
kadangi:
(1)       Europos Parlamento ir Tarybos
reglamente (ES) Nr. 1380/2013[4]
reikalaujama, kad atsižvelgiant į turimas mokslines, technines ir
ekonomines rekomendacijas, o konkrečiai – į Žuvininkystės
mokslo, technikos ir ekonomikos komiteto (ŽMTEK) parengtą ataskaitą,
taip pat į rekomendacijas, gautas iš konsultacinių tarybų,
atsakingų už atitinkamus geografinius rajonus ar kompetencijos sritis,
būtų nustatytos priemonės, kuriomis būtų
reglamentuojama galimybė naudotis vandenimis bei ištekliais ir vykdyti tausią
žvejybos veiklą;
(2)       Taryba privalo patvirtinti
žvejybos galimybių nustatymo ir skyrimo pagal žvejybos rūšį arba
žvejybos rūšių grupes priemones, įskaitant tam tikras su jomis
funkciškai susietas sąlygas, jei tokių reikėtų. Pagal
Reglamento (ES) Nr. 1380/2013 16 straipsnio 1 ir 4 dalis žvejybos
galimybės valstybėms narėms turėtų būti
paskirstytos taip, kad būtų užtikrintas santykinis kiekvienos
valstybės narės žvejybos veiklos stabilumas kiekvieno žuvų
ištekliaus ar žvejybos atžvilgiu, atsižvelgiant į bendros
žuvininkystės politikos tikslus, nustatytus to reglamento 2 straipsnio 2
dalyje; 
(3)       todėl bendri leidžiami
sužvejoti kiekiai (BLSK) turėtų būti nustatyti pagal
Reglamentą (ES) Nr. 1380/2013 ir atsižvelgiant į 1 konstatuojamojoje
dalyje nurodytus principus;
(4)       mažų pelaginių
žuvų (silkių ir šprotų), menkių ir lašišų žvejybai
Baltijos jūroje Reglamento (ES) Nr. 1380/2013 15 straipsnio 1 dalyje
nurodytas įpareigojimas iškrauti laimikį taikomas nuo 2015 m. sausio 1
d. To reglamento 16 straipsnio 2 dalyje nustatyta, kad kai dėl tam tikro
žuvų ištekliaus nustatomas įpareigojimas iškrauti laimikį,
žvejybos galimybės turi būti nustatomos atsižvelgiant į tai, kad
nuo žvejybos galimybių nustatymo siekiant atspindėti iškraunamą
kiekį pereinama prie žvejybos galimybių nustatymo siekiant
atspindėti faktinį sužvejotą kiekį;
(5)       be to, ištekliams, kuriems
taikomi konkretūs daugiamečiai planai, pagal Reglamento (ES) Nr.
1380/2013 16 straipsnio 4 dalį žvejybos galimybės turėtų
būti nustatomos vadovaujantis tuose planuose nustatytomis
taisyklėmis. Todėl menkių išteklių leidžiamo sužvejoti
kiekio apribojimai ir žvejybos pastangų apribojimai 22–24
pakvadračiuose turėtų būti nustatyti pagal Tarybos
reglamentu (EB) Nr. 1098/2007[5]
nustatytą Baltijos jūros menkių planą;
(6)       iš naujausių
mokslinių rekomendacijų matyti, kad Tarptautinė jūrų
tyrinėjimo taryba (ICES) negalėjo nustatyti menkių išteklių
biologinių atskaitos taškų 25–32 pakvadračiuose, todėl ji rekomendavo,
kad šio menkių ištekliaus BLSK būtų grindžiamas trūkstant duomenų
taikomu metodu. Dėl to, kad nėra biologinių atskaitos
taškų, 25–32 pakvadračiuose neįmanoma laikytis menkių
išteklių žvejybos galimybių ir pastangų lygių nustatymo
taisyklių. Kadangi nenustačius žvejybos galimybių
galėtų kilti didelė grėsmė tų išteklių
tvarumui, tikslinga nustatyti tokius šio menkių ištekliaus BLSK, kurie
atitiktų ICES sukurtą ir rekomenduojamą metodą;
(7)       atsižvelgiant į
mokslines rekomendacijas, gali būti nustatytas lankstesnis Baltijos
jūros menkių išteklių žvejybos pastangų valdymas 22–24
pakvadračiuose, nepakenkiant Baltijos jūros menkių plano
tikslams ir nesukeliant žuvų mirtingumo padidėjimo. Toks lankstumas
leistų veiksmingiau valdyti žvejybos pastangas tais atvejais, kai kvotos
valstybės narės laivynui nėra paskirstomos vienodai, taip pat
sudarytų palankesnes sąlygas greitai reaguoti į apsikeitimą
kvotomis. Todėl valstybei narei turėtų būti leidžiama su
jos vėliava plaukiojantiems laivams skirti papildomų nebuvimo uoste
dienų, kai išskaičiuojama tiek pat kitų su jos vėliava plaukiojančių
laivų nebuvimo uoste dienų;
(8)       šiame reglamente nustatytos
žvejybos galimybės yra naudojamos pagal Tarybos reglamentą (EB)
Nr. 1224/2009[6],
ypač jo 33 ir 34 straipsnius, susijusius su sužvejoto kiekio ir žvejybos
pastangų registravimu ir informavimu apie žvejybos galimybių
išnaudojimo duomenis. Todėl būtina nurodyti su iškraunamų
žuvų išteklių, kuriems taikomas šis reglamentas, kiekiais susijusius
kodus, kuriuos turi naudoti valstybės narės, siųsdamos duomenis
Komisijai;
(9)       Tarybos reglamente (EB) Nr.
847/96 nustatytos BLSK kasmetinio valdymo papildomos sąlygos,
įskaitant nuostatas dėl lankstumo pagal 3 ir 4 straipsnius
atitinkamai dėl išteklių, kurie taikomas prevencinis ir
mokslinėmis rekomendacijomis pagrįstas BLSK. Pagal to reglamento 2
straipsnį nustatydama BLSK, Taryba sprendžia dėl išteklių,
kuriems, visų pirma atsižvelgiant į biologinę išteklių
būklę, 3 ir 4 straipsniai netaikomi. Neseniai visiems ištekliams,
kuriems pagal Reglamento (ES) Nr. 1380/2013 15 straipsnio 9 dalį
taikomas įpareigojimas iškrauti laimikį, pradėta taikyti
lankstumo priemonė. Todėl siekiant išvengti pernelyg didelio
lankstumo, kuris pažeistų racionalaus ir atsakingo gyvųjų
jūrų biologinių išteklių naudojimo principą,
kliudytų pasiekti bendros žuvininkystės politikos tikslus ir
pablogintų biologinę išteklių būklę, reikėtų
nustatyti, kad Reglamento (EB) Nr. 847/96 3 ir 4 straipsniai taikomi
mokslinėmis rekomendacijomis pagrįstiems BLSK tik jei valstybės
narės nepasinaudoja Reglamento (ES) Nr. 1380/2013 15 straipsnio 9 dalyje
numatytomis metų sandūros lankstumo priemonėmis;
(10)     siekiant išvengti žvejybos
veiklos pertrūkių ir užtikrinti pragyvenimo šaltinį
Sąjungos žvejams, svarbu, kad žvejybą, kuriai taikomas šis
reglamentas, būtų galima pradėti 2015 m. sausio 1 d. Dėl skubos
priežasčių šis reglamentas turėtų įsigalioti iš karto,
kai tik bus paskelbtas,
PRIĖMĖ ŠĮ
REGLAMENTĄ:
I skyrius
Bendrosios nuostatos
1 straipsnis
Dalykas
Šiuo reglamentu nustatomos 2015 m. tam
tikrų žuvų išteklių ir žuvų išteklių grupių
žvejybos Baltijos jūroje galimybės.
2 straipsnis
Taikymo sritis
Šis reglamentas taikomas Sąjungos
žvejybos laivams, vykdantiems veiklą Baltijos jūroje.
3 straipsnis
Apibrėžtys
Šiame reglamente vartojamų terminų
apibrėžtys:
1)         ICES – Tarptautinė jūrų tyrinėjimo
taryba;
2)           Baltijos
jūra – ICES IIIb, IIIc ir IIId zonos;
3)           pakvadratis – Baltijos jūros
ICES pakvadratis, kaip apibrėžta Tarybos reglamento (EB) Nr. 2187/2005[7] I priede;
4)           žvejybos laivas – laivas, turintis
versliniam jūrų biologinių išteklių naudojimui skirtą įrangą;
5)           Sąjungos žvejybos laivas –
žvejybos laivas, plaukiojantis su valstybės narės vėliava ir
įregistruotas Sąjungoje;
6)           žvejybos pastangos – žvejybos laivo
pajėgumų ir veiklos sandauga; žvejybos laivų grupės
žvejybos pastangos – visų grupės laivų žvejybos pastangų
suma;
7)           ištekliai – jūrų
biologiniai ištekliai konkrečioje valdymo zonoje;
8)           bendras leidžiamas sužvejoti kiekis
(BLSK) – kiekvieno ištekliaus kiekis, kuris gali būti:
i)       sužvejotas per metus žvejybos, kuriai
pagal Reglamento (ES) Nr. 1380/2013 15 straipsnį taikomas
įpareigojimas iškrauti laimikį, atveju arba 
ii)      iškrautas per metus žvejybos, kuriai
pagal Reglamento (ES) Nr. 1380/2013 15 straipsnį netaikomas
įpareigojimas iškrauti laimikį, atveju;
9)           kvota – Sąjungai, valstybei
narei arba trečiajai valstybei skirta BLSK dalis.
II skyrius
Žvejybos galimybės
4 straipsnis
BLSK ir jų paskirstymas
BLSK, kvotos ir atitinkamais atvejais
funkciškai su jais susietos sąlygos išdėstytos I priede.
5 straipsnis
Specialios nuostatos dėl
paskirstymo
Šiame reglamente nustatytos žvejybos
galimybės valstybėms narėms paskirstomos nedarant poveikio:
a) žvejybos galimybėms, kuriomis pasikeista
pagal Reglamento (ES) Nr. 1380/2013 16 straipsnio 8 dalį;
b) išskaitymui ir perskirstymui pagal Reglamento
(EB) Nr. 1224/2009 37 straipsnį;
c) papildomam iškraunamam kiekiui, kuris
leidžiamas pagal Reglamento (EB) Nr. 847/96 3 straipsnį arba
Reglamento (ES) Nr. 1380/2013 15 straipsnio 9 dalį;
d) neišnaudotiems kiekiams pagal Reglamento (EB)
Nr. 847/96 4 straipsnį arba perduotiems kiekiams pagal Reglamento
(ES) Nr. 1380/2013 15 straipsnio 9 dalį; 
e) išskaitymui, atliekamam pagal Reglamento (EB)
Nr. 1224/2009 105, 106 ir 107 straipsnius.
6 straipsnis
Sužvejotų žuvų ir
priegaudos, kurioms netaikomas įpareigojimas iškrauti laimikį,
iškrovimo sąlygos
Sužvejotos jūrinės plekšnės ir
jų priegauda laikomos laive arba iškraunamos tik jei jas sužvejojo
Sąjungos žvejybos laivai, plaukiojantys su kvotą turinčios ir
jos neišnaudojusios valstybės narės vėliava.
7 straipsnis
Žvejybos pastangų
apribojimai
Žvejybos pastangų apribojimai yra
nustatyti II priede.
III SKYRIUS
Baigiamosios nuostatos
8 straipsnis
Duomenų perdavimas
Valstybės narės, pagal Reglamento
(EB) Nr. 1224/2009 33 ir 34 straipsnius Komisijai siųsdamos duomenis
apie sužvejotų arba iškrautų išteklių kiekį, naudoja šio
reglamento I priede nustatytus išteklių kodus.
9 straipsnis
Lankstumas
1. Reglamento (EB) Nr. 847/96 3 straipsnis
taikomas ištekliams, kuriems taikomas prevencinis BLSK, o to reglamento 3
straipsnio 2 bei 3 dalys ir 4 straipsnis taikomi ištekliams, kuriems taikomas
mokslinėmis rekomendacijomis pagrįstas BLSK, išskyrus atvejus, kai
šio reglamento I priede nurodyta kitaip.
2. Tačiau tie straipsniai netaikomi,
jei valstybė pasinaudoja metų sandūros lankstumo priemonėmis,
kaip numatyta Reglamento (ES) Nr. 1380/2013 15 straipsnio 9 dalyje.
10 straipsnis
Įsigaliojimas
Šis reglamentas įsigalioja kitą
dieną po jo paskelbimo Europos Sąjungos oficialiajame leidinyje.
Jis taikomas nuo 2015 m. sausio 1 d.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
[1]               Atmetus rytinės dalies menkių išteklius ir
įskaitant lašišų išteklių konvertuotą svorį (1
vienetas vidutiniškai sveria 4,5 kg).
[2]               EUMOFA metiniai duomenys, kurie 2014 m. gegužės 22
d. gauti iš http://ec.europa.eu/fisheries/market-observatory/home.
[3]               ŽMTEK, 2015 m. mokslinių rekomendacijų
peržiūra, 1 dalis. Rekomendacija dėl Baltijos jūros
išteklių (ŽMTEK-14-10), p. 12.
[4]               2013 m. gruodžio 11 d. Europos Parlamento ir Tarybos
reglamentas (ES) Nr. 1380/2013 dėl bendros žuvininkystės politikos,
kuriuo iš dalies keičiami Tarybos reglamentai (EB) Nr. 1954/2003 ir (EB)
Nr. 1224/2009 bei panaikinami Tarybos reglamentai (EB) Nr. 2371/2002 ir (EB)
Nr. 639/2004 bei Tarybos sprendimas 2004/585/EB (OL L 354,
2013 12 28, p. 22–61). 
[5]               2007 m. rugsėjo 18 d. Tarybos reglamentas (EB) Nr.
1098/2007, nustatantis Baltijos jūros menkių išteklių ir jų
žvejybos būdų daugiametį planą bei iš dalies
keičiantis Reglamentą (EEB) Nr. 2847/93 ir panaikinantis
Reglamentą (EB) Nr. 779/97 (OL L 248, 2007 9 22, p. 1–10).
[6]               2009 m. lapkričio 20 d. Tarybos
reglamentas (EB) Nr. 1224/2009, nustatantis Bendrijos kontrolės
sistemą, kuria užtikrinamas bendrosios žuvininkystės politikos
taisyklių laikymasis (OL L 343, 2009 12 22, p. 1).
[7]               2005 m. gruodžio 21 d. Tarybos reglamentas
(EB) Nr. 2187/2005 dėl žuvų išteklių apsaugos
techninėmis priemonėmis Baltijos jūroje, Beltų ir Zundo
sąsiauriuose (OL L 349, 2005 12 31, p. 1).
PRIEDAI
prie
pasiūlymo dėl TARYBOS
REGLAMENTO
kuriuo nustatomos 2015 m. tam
tikrų žuvų išteklių ir žuvų išteklių grupių
žvejybos Baltijos jūroje galimybės
I PRIEDAS
BLSK, TAIKOMI SĄJUNGOS ŽVEJYBOS LAIVAMS RAJONUOSE, KURIUOSE GALIOJA PAGAL
ŽUVŲ RŪŠIS IR ŽVEJYBOS RAJONĄ NUSTATYTI BLSK
Toliau pateiktose lentelėse nustatyti
kiekvienų išteklių BLSK ir kvotos (gyvojo svorio tonomis, išskyrus
atvejus, kai nustatyta kitaip) ir funkciškai su jomis susietos sąlygos.
Nuorodos į žvejybos zonas reiškia
nuorodas į ICES zonas, jei nenurodyta kitaip.
Žuvų ištekliai nurodyti
abėcėlės tvarka pagal lotynišką rūšies
pavadinimą.
Šiame reglamente pateikiama tokia
lotyniškų ir bendrinių pavadinimų atitikmenų lentelė:
 Mokslinis pavadinimas || Triraidis kodas || Bendrinis pavadinimas 
 Clupea harengus || HER || Atlantinės silkės 
 Gadus morhua || COD || Atlantinės menkės 
 Pleuronectes platessa || PLE || Jūrinės plekšnės 
 Salmo salar || SAL || Atlantinės lašišos 
 Sprattus sprattus || SPR || Atlantiniai šprotai 
 Rūšis: || Atlantinės silkės ||   || Zona: || 30–31 pakvadračiai ||   ||   
   || Clupea harengus ||   || HER/3D30.; HER/3D31. 
 Suomija || 152 932 ||   ||   
 Švedija || 33 602 ||   ||   
   ||   ||   ||   
 Sąjunga || 186 534 ||   ||   
   ||   ||   ||   
 BLSK || 186 534 ||   || Mokslinėmis rekomendacijomis pagrįstas BLSK 
 Rūšis: || Atlantinės silkės ||   || Zona: || 22–24 pakvadračiai 
   || Clupea harengus ||   || HER/3B23.; HER/3C22.; HER/3D24. ||   
 Danija || 3 115 ||   ||   
 Vokietija || 12 259 ||   
 Suomija || 2 ||   ||   
 Lenkija || 2 891 ||   
 Švedija || 3 953 ||   ||   
   ||   ||   
 Sąjunga || 22 220 ||   ||   
   ||   ||   
 BLSK || 22 220 ||   || Mokslinėmis rekomendacijomis pagrįstas BLSK Reglamento (EB) Nr. 847/96 3 straipsnio 2 ir 3 dalys netaikomos. Reglamento (EB) Nr. 847/96 4 straipsnis netaikomas. 
   ||   ||   ||   
 Rūšis: || Atlantinės silkės ||   || Zona: || 25–27, 28.2, 29 ir 32 pakvadračių Sąjungos vandenys 
   || Clupea harengus ||   || HER/3D25.; HER/3D26.; HER/3D27.; HER/3D28.2; HER/3D29.; HER/3D32. 
 Danija || 3 744 ||   ||   
 Vokietija || 993 ||   ||   
 Estija || 19 120 ||   ||   
 Suomija || 37 321 ||   ||   
 Latvija || 4 718 ||   ||   
 Lietuva || 4 968 ||   ||   
 Lenkija || 42 400 ||   ||   
 Švedija || 56 921 ||   ||   
   ||   ||   ||   
 Sąjunga || 170 185 ||   ||   
   ||   ||   ||   
 BLSK || Netaikoma || Mokslinėmis rekomendacijomis pagrįstas BLSK 
 Rūšis: || Atlantinės silkės ||   || Zona: || 28.1 pakvadratis 
   || Clupea harengus ||   || HER/03D.RG ||   ||   ||   
 Estija || 17 908 ||   ||   
 Latvija || 20 872 ||   ||   
   ||   ||   ||   
 Sąjunga || 38 780 ||   ||   
   ||   ||   ||   
 BLSK || 38 780 ||   || Mokslinėmis rekomendacijomis pagrįstas BLSK 
   ||   ||   ||   
 Rūšis || Atlantinės menkės || Zona: || 25–32 pakvadračių Sąjungos vandenys 
   || Gadus morhua ||   || COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32. 
 Danija || pm ||   ||   
 Vokietija || pm ||   ||   
 Estija || pm ||   ||   
 Suomija || pm ||   ||   
 Latvija || pm ||   ||   
 Lietuva || pm ||   ||   
 Lenkija || pm ||   ||   
 Švedija || pm ||   ||   
   ||   ||   ||   
 Sąjunga || pm ||   ||   
   ||   ||   ||   
 BLSK || Netaikoma || Prevencinis BLSK Reglamento (EB) Nr. 847/96 3 straipsnio 2 ir 3 dalys netaikomos. Reglamento (EB) Nr. 847/96 4 straipsnis netaikomas. 
   ||   ||   ||   
 Rūšis: || Atlantinės menkės ||   || Zona: || 22–24 pakvadračiai ||   
   || Gadus morhua ||   || COD/3B23.; COD/3C22.; COD/3D24. 
 Danija || 3 838 ||   ||   
 Vokietija || 1 877 ||   ||   
 Estija || 85 ||   ||   
 Suomija || 75 ||   ||   
 Latvija || 318 ||   ||   
 Lietuva || 206 ||   ||   
 Lenkija || 1 027 ||   ||   
 Švedija || 1 367 ||   ||   
   ||   ||   ||   
 Sąjunga || 8 793 ||   ||   
   ||   ||   ||   
 BLSK || 8 793 ||   || Mokslinėmis rekomendacijomis pagrįstas BLSK Reglamento (EB) Nr. 847/96 3 straipsnio 2 ir 3 dalys netaikomos. Reglamento (EB) Nr. 847/96 4 straipsnis netaikomas. 
   ||   ||   ||   
 Rūšis: || Jūrinės plekšnės ||   || Zona: || 22–32 pakvadračių Sąjungos vandenys ||   
   || Pleuronectes platessa ||   || PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32. 
 Danija || 2 327 ||   ||   
 Vokietija || 259 ||   ||   
 Lenkija || 487 ||   ||   
 Švedija || 176 ||   ||   
   ||   ||   ||   
 Sąjunga || 3 249 ||   ||   
   ||   ||   ||   
 BLSK || 3 249 ||   || Prevencinis BLSK 
 Rūšis: || Atlantinės lašišos || Zona: || 22–31 pakvadračių Sąjungos vandenys 
   || Salmo salar ||   || SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31. 
 Danija || 20 290 || (1) ||   
 Vokietija || 2 257 || (1) ||   
 Estija || 2 062 || (1) ||   
 Suomija || 25 300 || (1) ||   
 Latvija || 12 905 || (1) ||   
 Lietuva || 1 517 || (1) ||   
 Lenkija || 6 155 || (1) ||   
 Švedija || 27 425 || (1) ||   
   ||   ||   ||   
 Sąjunga || 97 911 || (1) ||   
   ||   ||   ||   
 BLSK || Netaikoma || Mokslinėmis rekomendacijomis pagrįstas BLSK Reglamento (EB) Nr. 847/96 3 straipsnio 2 ir 3 dalys netaikomos. Reglamento (EB) Nr. 847/96 4 straipsnis netaikomas. 
 __________ ||   ||   ||   
 (1)        Nurodomas atskirų žuvų skaičius. 
 Rūšis: || Atlantinės lašišos || Zona: || 32 pakvadračio Sąjungos vandenys 
   || Salmo salar ||   || SAL/3D32. ||   ||   ||   
 Estija || 1 029 || (1) ||   
 Suomija || 9 005 || (1) ||   
   ||   ||   ||   
 Sąjunga || 10 034 || (1) ||   
   ||   ||   ||   
 BLSK || Netaikoma || Prevencinis BLSK 
 __________ ||   ||   ||   
 (1)        Nurodomas atskirų žuvų skaičius. 
 Rūšis: || Atlantiniai šprotai ||   || Zona: || 22–32 pakvadračių Sąjungos vandenys ||   
   || Sprattus sprattus ||   || SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32. 
 Danija || 19 691 ||   ||   
 Vokietija || 12 475 ||   ||   
 Estija || 22 866 ||   ||   
 Suomija || 10 308 ||   ||   
 Latvija || 27 617 ||   ||   
 Lietuva || 9 990 ||   ||   
 Lenkija || 58 608 ||   ||   
 Švedija || 38 067 ||   ||   
   ||   ||   ||   
 Sąjunga || 199 622 ||   ||   
   ||   ||   ||   
 BLSK || Netaikoma ||   || Mokslinėmis rekomendacijomis pagrįstas BLSK 
II PRIEDAS
ŽVEJYBOS PASTANGŲ APRIBOJIMAI
1.           Valstybės narės
suteikia teisę ne daugiau kaip 132 dienas nebūti uoste ICES 22–24
pakvadračiuose, išskyrus laikotarpį nuo balandžio 1 iki 30 d., kai
taikomas Reglamento (EB) Nr. 1098/2007 8 straipsnio 1 dalies a punktas, su
jų vėliava plaukiojantiems Sąjungos žvejybos laivams ir
žvejojantiems su:
a)      tralais, jūriniais užmetamaisiais
tinklais ar panašiais žvejybos įrankiais, kurių tinklinio audeklo
akių dydis yra 90 mm ar daugiau;
b)      žiauniniais tinklais, pinkliaisiais
tinklais arba sieniniais tinklais, kurių tinklinio audeklo akių dydis
yra 90 mm ar daugiau; 
c)      inkarinėmis ūdomis,
ūdomis, išskyrus dreifuojančias ūdas, skrituliais ir kapeliais. 
2.           Nukrypstant nuo 1 dalies ir
kai tai reikalinga veiksmingam žvejybos galimybių valdymui, valstybė
narė gali su jos vėliava plaukiojantiems Sąjungos žvejybos
laivams nustatyti papildomą nebuvimo uoste dienų skaičių,
kai:
a)      tiek pat nebuvimo uoste dienų yra
išskaičiuojama iš kitų laivų, kurie plaukioja su jos
vėliava ir kuriems taikomas pastangų tame rajone apribojimas, ir 
b)      kai kiekvieno laivo, iš kurio
išskaičiuojamos dienos, kW išreikštas pajėgumas yra lygus laivų,
kuriems skiriama papildomų dienų, pajėgumui arba už jį
didesnis. 
3.           Laivų, kuriems pagal 2
dalį suteikiamos teisės, skaičius negali viršyti 15 %
bendro visų atitinkamos valstybės narės laivų,
nurodytų 1 dalyje, skaičiaus.